Precision Boost Overdrive

Precision Boost Overdrive (PBO) on AMD poolt välja töötatud tehnoloogia, mis võimaldab Ryzen ja Threadripper protsessoritel sobivate tingimuste korral automaatselt tõsta oma taktsagedust üle ettenähtud piiri, pakkudes seeläbi kasutajale paremat jõudlust ilma stabiilsust ohverdamata. PBO tugineb juba olemasolevatele Precision Boost 2 ja eXtended Frequency Range 2 (XFR2) tehnoloogiatele, mis lubavad protsessori taktsagedust suurendada üle ettenähtud taseme. See funktsionaalsus toimib kõige paremini olukorras, kus on kasutusel premium-klassi emaplaat, mis tagab stabiilse toite ning piisavalt hea jahutus, mis suudab hoida protsessori temperatuuri igas olukorras kontrolli all. Precision Boost Overdrive kasutamine tähendab seda, et protsessor kaotab AMD poolse garantii. Precision Boost Overdrive tehnoloogia sai alguse 2017. aasta märtsis, kui AMD tuli välja oma esimese generatsiooni Zen mikroarhitektuuril põhinevate Ryzen ja Threadripper protsessoritega. Need protsessorid toetasid Precision Boost ja eXtended Frequency Range (XFR) tehnoloogiaid, mis olid mõeldud protsessori taktsageduse tõstmiseks. 2018. aasta aprillis tuli Zen mikroarhitektuuri uuendus nimega Zen+, millega kaasnesid uuenenud Precision Boost 2 ja eXtended Frequency Range 2 (XFR2) tehnoloogiad. 2019. aasta juulis tutvustati Zen 2 mikroarhitektuuriga protsessoreid, mis toetasid Precision Boost Overdrive funktsionaalsust. Selle tehnoloogiaga pakutakse kasutajatele veelgi rohkem kontrolli protsessori taktsageduse üle ning seeläbi ka suuremat võimekust. 2020. aasta oktoobris tuli välja Zen 3 mikroarhitektuur ja koos sellega ka uuendatud Precision Boost Overdrive 2 (PBO2), mis pakub võrreldes eelneva versiooniga paremat kontrolli energiatarbe, temperatuuride ja jõudluse üle. Kõige märkimisväärsem uuendus mis kaasnes PBO2-ga on Curve Optimizer. 2022. aasta septembris tulnud uus Zen 4 mikroarhidektuur ei ole toonud teadaolevaid muudatusi Precision Boost Overdrive funktsionaalsusele. Precision Boost Overdrive toimib suuresti tänu eelnevalt eksisteerivale Precision Boost 2 tehnoloogiale. Precision Boost 2 tõstab automaatselt protsessori taktsagedust selleks, et pakkuda kasutajale maksimaalset jõudlust kuni protsessor jõuab mõne allpool mainitud limiidini. Protsessori temperatuur. Protsessori töökoormus ja koormuse tüüp. Aktiivsete tuumade arv. Protsessori voolutarve. Protsessori enda maksimaalne taktsagedus. Kuigi Precision Boost tehnoloogia töötab automaatselt, saab kasutaja anda omapoole panuse selleks, et tehnoloogia töötaks võimalikult hästi ja efektiivselt. Protsessoril on piisavalt termopastat. Protsessoril on piisavalt hea jahutus mis on kinnitatud korrektselt. Arvutikorpusel on adekvaatne õhuvahetus. Emaplaadi BIOS on uuendatud kõige värskemale versioonile ning seadistatud korrektselt. Paigaldatud on kõige värskem versioon AMD tugikiibistiku seadmedraiver. Precision Boost ja Precision Boost Overdrive erinevad sellepoolest, et Precision Boost Overdrive võimaldab kasutajal anda protsessorile rohkem vabadust automaatseks ülekiirendamiseks. XFR on AMD Ryzen ja Threadripper protsessoritel olev automaatse ülekiirendamise tehnoloogia mis proovib tõsta protsessori taktsagedust üle ettenähtud turbo kiiruse. See, kui palju üle kiirendatakse sõltub protsessori mudelist ning jahutuse võimekusest. Funktsionaalsus toimis olukordades kus koormatud olid mõned üksikud protsessori tuumad. Zen+ mikroarhidektuuriga tulnud XFR2 suudab erinevalt eelmisest XFRi versioonist tõsta protsessori taktsagedust kõikidel tuumadel. Precision Boost Overdrive on võimalik sisse lülitada BIOSist või kasutades AMD Ryzen Master tarkvara eeldusel, et protsessor ja emaplaat toetavad seda funktsionaalsust. Olenevalt emaplaadi tootjast võib olla valikus ka mõni lisa võimalus. Näiteks ASUSe emaplaatidel on lisaks teistele seadetele olemas ka PBO Fmax Enhancer mis üritab parandada single-core jõudlust tõstes protsessori kõige parema tuuma maksimaalset boost sagedust. PPT Limit (Package Power Tracking) - Protsessori poolt kasutatav koguvõimsuse piirang vattides (W). 105 W TDP AM4 protsessori puhul 142 W. 65 W TDP AM4 protsessori puhul 88 W. TDC Limit (Thermal Design Current) - Maksimaalne voolutugevus amprites (A), mida protsessor võib kasutada olukorras kus pole tagatud piisav jahutus. 105 W TDP AM4 protsessori puhul 95 A. 65w TDP AM4 protsessori puhul 60 A. EDC Limit (Electrical Design Current) - Maksimaalne voolutugevus amprites (A), mis on lubatud lühiajalise tipuna. 105 W TDP AM4 protsessori puhul 140 A. 65w TDP AM4 protsessori puhul 90 A. Precision Boost Overdrive Scalar - Kordaja mis mõjutab ülekiirendamise agressiivsust. Kõrgem väärtus võib tagada kõrgema taktsageduse kuid toob endaga kaasa ka suurema energiakulu ning temperatuuri tõusu. Enamasti vahemikus 1x - 10x. Nende seadete muutmisega on võimalik kasutajal manipuleerida PBO limiite enda kasutusjuhule sobivamaks kuid arvestada tuleb sellega, et süsteemi energiatarve ja temperatuur võivad kasvada tunduvalt rohkem kui oodatav jõudlus. Platform Thermal Throttle Limit - Võimaldab kasutajal muuta protsessorile lubatavat maksimaalset temperatuuri. Max CPU Boost Clock Override - Võimaldab kasutajal käsitsi tõsta protsessori maksimaalset boost taktsagedust. Curve optimizer on Precision Boost Overdrive 2 funktsionaalsus mis lubab kasutajal seadistada protsessori pingevahemikud erinevatel taktsagedustel. Pinge ja sageduse suhet on võimalik iga tuuma jaoks eraldi muuta ning võimalik on kasutada nii negatiivseid kui ka positiivseid väärtuseid. Negatiivse väärtuse kasutamine korral ala pingestatakse protsessor ning positiivse väärtuse korral tõstetakse pinget. Alapingestamise korral on võimalik tekitada olukord kus eelnevalt mainitud limiitideni jääb rohkem ruumi ning protsessor saab pikemalt hoida oma ülekiirendatud olekut. Liiga kõrged või liiga madalad väärtused võivad põhjustada protsessori ebastabiilsust. (2) - viitab tehnoloogia versioonile. AMD Ryzen Protsessor Zen (mikroarhitektuur) Ülekiirendamine "Understanding Precision Boost Overdrive in Three Easy Steps". AMD.com (inglise). 13. august 2018. Vaadatud 30. aprillil 2023. "AMD "Zen" Core Architecture". AMD.com (inglise). Vaadatud 30. aprill 2023. "AMD Precision Boost Overdrive 2". SkatterBencher (Ameerika inglise). Vaadatud 30. aprillil 2023. "AMD Ryzen™ Technology: Precision Boost 2 Performance Enhancement". AMD.COM. Vaadatud 1. mai 2023. Chen, Sam (13. veebruar 2020). "What is XFR? (AMD) | Gear Primer" (Ameerika inglise). Vaadatud 7. mail 2023. Cutress, Ian. "The AMD 2nd Gen Ryzen Deep Dive: The 2700X, 2700, 2600X, and 2600 Tested". www.anandtech.com. Vaadatud 7. mail 2023. "AMD Ryzen™ Master Utility for Overclocking Control". AMD.com. Vaadatud 30. aprill 2023. Lathan, Patrick. "Explaining AMD Ryzen Precision Boost Overdrive (PBO), AutoOC, & Benchmarks". www.gamersnexus.net. Vaadatud 30. aprillil 2023.